诗词查询
掩窗寂已睡,月脚垂孤光。
披衣起周览,飞露洒我裳。
山川同一色,浩若涉大荒。
幽怀耿不寐,四顾独彷徨。
忽忆丙申年,京邑大雨滂。
蔡河中夜决,横浸国南方。
车马无复见,纷纷操伐郎。
新秋忽已晴,九陌尚汪洋。
龙津观夜市,灯火亦煌煌。
新月皎如昼,疏星弄寒芒。
不知京国喧,是谓江湖乡。
今来牛口渚,见月重凄凉。
却思旧游处,满陌沙尘黄。
今年元夕。探尽江梅,都无消息。草市梢头,柳庄深处,雪花如席。一尊邻里相过,也随分、移时换节。玉辇端门,红旗夜市、凭君休说。
钱塘旧友知谁在,万里滇南见子东。
夜市斗茶凉雨后,晴湖载酒夕阳中。
龙梭织锦翻新样,凤绣萦丝记旧工。
不是吾侪不归去,六桥行处草茸茸。
青袍芸阁郎,谈笑挹侯王。旧箓藏云穴,新诗满帝乡。
名高闲不得,到处人争识。谁知冰雪颜,已杂风尘色。
此去复如何,东皋岐路多。藉芳临紫陌,回首忆沧波。
年来倦萧索,但说淮南乐。并楫湖上游,连樯月中泊。
沿溜入阊门,千灯夜市喧。喜逢邻舍伴,遥语问乡园。
下淮风自急,树杪分郊邑。送客随岸行,离人出帆立。
渔村绕水田,澹澹隔晴烟。欲就林中醉,先期石上眠。
林昏天未曙,但向云边去。暗入无路山,心知有花处。
登高日转明,下望见春城。洞里草空长,冢边人自耕。
寥寥行异境,过尽千峰影。露色凝古坛,泉声落寒井。
仙成不可期,多别自堪悲。为问桃源客,何人见乱时。
雨深愁入树花飘,尽际翻晴现帝霄。
目力壮时苍岫长,心情閒处戏鱼跳。
秋云总是诗家物,夜市今连里陌桥。
船子不来同载我,却惊翡翠出兰苕。
雨打上元灯。无处邀朋。何如窗下且瞢腾。漫忆牙旗穿夜市,铁马春冰。歌舞有人曾。倦与争能。越罗裁服换吴绫。尽道先生归隐也,乌帽乌
二陕三门境,江城想未胜。
早衙连庙鼓,夜市杂船灯。
乞任多朝市,忘归有海僧。
东楼仍更好,欲去又同登。
极目关山不断云,岭梅开处若为真。
沈迷簿领政无术,展拓诗章笔有神。
夜市鬻茶如访旧,晓妆吹颊自争新。
长溪西畔烟霞远,闻有风光属主人。
击缆兰溪岸,开襟柳驿窗。
人争趋夜市,月自浴秋江。
灯火疏还密,帆樯只更双。
平生经此县,今夕驻孤幢。
夜市千灯照碧云,高楼红袖客纷纷。
如今不似时平日,犹自笙歌彻晓闻。
仆负轻装主倚辕,交游握手若为言。
须求沂水风雩乐,勿爱沙河夜市繁。
曩日士曾宗郭太,它时我欲传何蕃。
殷勤待折津亭柳,老怕春寒不出村。
客来商略诗,夜市正惊时。
云破天青眼,烟收月白眉。
芙蓉天富贵,松竹月清奇。
我醉欲眠去,携琴明日迟。
支提山里作上元,若校诸方真个异。
大虫舌上打秋千,蟭螟眼里放夜市。
灯笼倒退舞三台,露柱趋前弄鳖鼻。
去越从吴过,吴疆与越连。有园多种橘,无水不生莲。
夜市桥边火,春风寺外船。此中偏重客,君去必经年。
黄河摇溶天上来,玉楼影近中天台。龙头泻酒客寿杯,
主人浅笑红玫瑰。梓泽东来七十里,长沟复堑埋云子。
可惜秋眸一脔光,汉陵走马黄尘起。南浦老鱼腥古涎,
真珠密字芙蓉篇。湘中寄到梦不到,衰容自去抛凉天。
忆得蛟丝裁小卓,蛱蝶飞回木绵保绿绣笙囊不见人,
一口红霞夜深嚼。幽兰泣露新香死,画图浅缥松溪水。
楚丝微觉竹枝高,半曲新辞写绵纸。巴西夜市红守宫,
后房点臂斑斑红。堤南渴雁自飞久,芦花一夜吹西风。
晓帘串断蜻蜓翼,罗屏但有空青色。玉湾不钓三千年,
莲房暗被蛟龙惜。湿银注镜井口平,鸾钗映月寒铮铮。
不知桂树在何处,仙人不下双金茎。百尺相风插重屋,
侧近嫣红伴柔绿。百劳不识对月郎,湘竹千条为一束。
渡口欲黄昏,归人争流喧。
近钟清野寺,远火点江村。
见雁思乡信,闻猿积泪痕。
孤舟万里外,秋月不堪论。
馆娃宫殿压云头,自昔登临隘九州。
云浪长风三万顷,苍烟古木二千秋。
宾僚谁伴作诗苦,父老竞传敷政优。
想见归骖穿夜市,月边灯火满西楼。
匆匆何须惊觉,唤草庐人起。算成败利钝,非臣逆睹,至死後已。又何似、采桑八百,看蚕夜织小窗里。漫二升自苦,教人吊卧龙里。别有佳人,追桃恨李。拥凝香绣被。争知道、壮士悲歌,萧萧正度寒水。问荆卿、田横古墓,更谁载酒为君酹。过霜桥落月,老人不见遗履。置之勿道,逝者如斯,甚矣衰久矣。君其为吾归计,为耕计。但问某所泉甘,何乡鱼美。此生不愿多才艺。功名马上兜鍪出,莫书生、误尽了人间事。昔年种柳江潭,攀枝折条,噫嘻树犹如此。登高一笑,把菊东篱,且复聊尔耳。试回首、龙山路断,走马台荒,渭水秋风,沙河夜市。休休莫莫,毋多酌我,我狂最喜高歌去,但高歌、不是番腔底。此时对影成三,呼娥起舞,为何人喜。
胪唱曾叨殿上传,末班遥望御炉烟。
貂蝉公不施霖雨,虮虱臣能补漏天。
羞见稗官成野史,懒携草具问湖船。
旧街灯火元宵近,无复遨头夜市穿。
竞逐朱轓载酒行,熙熙物态与人情。
浴沂我欲寻儒服,涉洧公方厌郑声。
试问冶容遨夜市,何如赤脚馌春耕。
故山瓜圃应地恙,老去深知愧邵平。